फंगस पौधों को खराब कर देती है, घर पर स्प्रे तैयार करके इन्हें सुरक्षित कर सकते हैं
अक्सर पौधों के ऊपर दिखने वाली सफेद पपड़ीनुमा परत आपके पौधे के लिए नुक़सानदेह होने के साथ ही मिट्टी की उर्वरक क्षमता को भी कम कर सकती है। ऐसा पौधों की उचित देखभाल न कर पाने, उनमें पानी की अधिकता हो जाने या मौसम के
अक्सर पौधों के ऊपर दिखने वाली सफेद पपड़ीनुमा परत आपके पौधे के लिए नुक़सानदेह होने के साथ ही मिट्टी की उर्वरक क्षमता को भी कम कर सकती है। ऐसा पौधों की उचित देखभाल न कर पाने, उनमें पानी की अधिकता हो जाने या मौसम के प्रतिकूल परिवर्तन के कारण होता है। पौधों में इस प्रकार से पनपी इस फंगस के कारण पत्तियों और पौधों के ऊपरी हिस्से के अलावा इसकी मिट्टी की उर्वरता को भी नुक़सान पहुंचता है। ऐसे में कुछ प्राकृतिक उपाय पौधे को इस समस्या से बचा सकते हैं। 
फंगस से बचाव में लाभकारी हैं कुछ स्प्रे
ऐसे बनाएं मिट्टी को उपजाऊ
गाय का गोबर और गुड़...
देशी गाय के सड़े गोबर में कई करोड़ सूक्ष्म जीवाणु पाए जाते हैं, इन्हीं सूक्ष्म जीवाणुओं की अधिकता गमलों की मिट्टी को उपजाऊ करने में सहायक होती है। इसके लिए पौधे की मिट्टी में गाय के गोबर और गुड़ को मिलाकर खाद के रूप में उपयोग किया जा सकता है। पर इस बात का ध्यान रखें कि गाय के गोबर के सही तरह से सड़ जाने के बाद ही इसका उपयोग करें अन्यथा गोबर के सही प्रकार से न सड़ने पर ये पौधे को जला भी सकता है।
मिट्टी में रेत का प्रयोग
अगर गमले या ग्रो बैग की मिट्टी ज़्यादा सख्त या चिकनी है तो मिट्टी को उपजाऊ और नरम बनाने के लिए रेत का इस्तेमाल कर सकते हैं। अमूमन गमलों के लिए थोड़ी रेतीली मिट्टी काफ़ी अच्छी होती है। पर बहुत ज़्यादा मात्रा में रेत मिला देने से भी पौधे को क्षति हो सकती है। इसलिए मिट्टी नरम और उपजाऊ बनाने के लिए, मिट्टी और रेत को 7:1 के अनुपात में मिलाना चाहिए।
पानी की मात्रा का निर्धारण
पौधे को स्वस्थ बनाने के लिए सही मात्रा में पानी देना ज़रूरी है। पर ज़रूरत से ज़्यादा पानी देना आपके गमले की मिट्टी और पौधे के लिए नुक़सानदेह हो सकता है। ऐसे में पौधे के स्वास्थ्य को बेहतर रखने के लिए पानी तभी डालें जब गमले की ऊपरी परत सूखी दिखाई देने लगे।
कैल्शियम या अंडे के छिलके
मिट्टी की उर्वर शक्ति बढ़ाने के लिए कैल्शियम बेहद आवश्यक है। इसके लिए मिट्टी में स्टोन पाउडर का इस्तेमाल किया जा सकता है। कैल्शियम की कमी को पूरा करने के लिए अंडों के छिलके भी डाले जा सकते हैं।
पत्तों की खाद्य का प्रयोग
गमलों की मिट्टी की उर्वरता बढ़ाने लिए बरगद, केले, और पीपल के पत्तों से बनी खाद का इस्तेमाल कर सकते हैं। पर याद रखें जो भी पत्ते गमलों की मिट्टी में मिलाएं वे रोगमुक्त और कवक रहित होने चाहिए अन्यथा यह मिट्टी को ख़राब कर सकते हैं।
नीम की खली का इस्तेमाल
नीम की खली आपके गमलों या ग्रो बैग की मिट्टी को उपजाऊ बनाने में मददगार साबित हो सकती है। यह पौधों में लगने वाली फंगस से भी निजात दिलाने में सहायक है। नीम की खली पौधों में कीड़े लगने से भी रोकती है। पर याद रहे नीम की खली का उपयोग आप 6 महीने में एक बार ही करें।